recursal/SuperWikiNEXT-32B huggingface dataset:
**மைக்கேல் ஜேம்ஸ் சோ** (ஆங்கில மொழி: *Michael James Shaw*) (பிறப்பு:செப்டம்பர் 16, 1986) என்பவர் அமெரிக்க நாட்டு நடிகர், எழுத்தாளர் மற்றும் தயாரிப்பாளர் ஆவார். இவர் 'ஏஜென்ட் டேரில்/மைக்' என்ற கதாபாத்திரத்தில் நடித்த லிமிட்லஸ் (2015-2016) என்ற தொலைக்காட்சி தொடர் இவருக்கு மிகவும் பிரபலத்தை கொடுத்தது. அதை தொடர்ந்து பிளட் & டிரெசுரே போன்ற தொடர்களிலும் நடித்துள்ளார்.

2018 ஆம் ஆண்டில் மார்வெல் ஸ்டுடியோஸ் தயாரித்த மார்வெல் திரைப் பிரபஞ்சத் திரைப்படங்களான அவெஞ்சர்ஸ்: இன்பினிட்டி வார் (2018) மற்றும் அவெஞ்சர்ஸ்: எண்ட்கேம் (2019) போன்ற திரைப்படங்களில் 'கோர்வஸ் கிளைவ்' என்ற கணினி குரல் கதாபாத்திரத்தில் நடித்துள்ளார்.

மேற்கோள்கள்
-----------

1. ↑  Raftery, Liz (February 9, 2016). "Exclusive Limitless Sneak Peek: Brian Gets a New Bodyguard". *TVGuide*.. பார்த்த நாள்: May 1, 2016.
2. ↑  Eisenberg, Eric (April 22, 2018). "We Know Who Is Playing Corvus Glaive In Avengers: Infinity War". *Cinema Blend*. April 22, 2018 அன்று மூலதளத்திலிருந்து பரணிடப்பட்டது எடுக்கப்பட்டது. April 22, 2018 அன்று பார்க்கப்பட்டது.

வெளி இணைப்புகள்
---------------

* ஐ.எம்.டி.பி இணையத்தளத்தில் மைக்கேல் ஜேம்ஸ் சோ
**மைக்கேல் சிலுஃப்யா சாட்டா**  (Michael Chilufya Sata, 6 ஜூலை 1937 - 28 அக்டோபர் 2014 ) செப்டம்பர் 23, 2011 முதல் 28 அக்டோபர் 2014 , தன் இறப்பு வரை சாம்பியாவின் ஐந்தாவது குடியரசுத் தலைவராக பதவி வகித்தவர். சாம்பியாவின் முதன்மை அரசியல் கட்சிகளில் ஒன்றான "நாட்டுப்பற்றுமிக்க முன்னணி" (Patriotic Front) தலைவராகவும் விளங்கினாறார். 1990களில் குடியரசுத்தலைவர் பிரெடெரிக் சிலுபாவின் பலகட்சி சனநாயகத்திற்கான இயக்கத்தின் ஆட்சியில் அமைச்சராக இருந்துள்ளார். 2001ஆம் ஆண்டில் கட்சியிலிருந்து விலகி தமது கட்சியான நாட்டுப்பற்றுமிக்க முன்னணியை நிறுவினார். 2006ஆம் ஆண்டு குடியரசுத் தலைவர் தேர்தலில் எதிர்கட்சித் தலைவராக அப்போதைய குடியரசுத் தலைவரான லெவி முவனவாசாவிற்குப் பெரும் மாற்றாக "கிங் கோப்ரா" என ஊடகங்களால் விவரிக்கப்பட்டார். இருப்பினும் அந்தத் தேர்தலில் தோல்வியுற்றார். முவனவாசாவின் இறப்பிற்குப் பிறகு 2008ஆம் ஆண்டு தேர்தலில் மீண்டும் போட்டியிட்ட சாட்டா ரூப்பையா பண்டாவிடம் தோல்வியுற்றார்.

பத்தாண்டுகளாக எதிர்கட்சியில் இருந்தபிறகு தற்போதைய குடியரசுத் தலைவரான பந்தாவை 2011 தேர்தல்களில் வென்று ஆட்சியைப் பிடித்துள்ளார்.

மேற்கோள்கள்
-----------

1. ↑  "China's stake in Zambia's election", BBC, 19 September 2011.
2. ↑  "காப்பகப்படுத்தப்பட்ட நகல்". 2014-10-29 அன்று மூலம் பரணிடப்பட்டது. 2014-10-29 அன்று பார்க்கப்பட்டது.

வெளியிணைப்புகள்
---------------

* Presidency of Zambia (State House) பரணிடப்பட்டது 2005-06-19 at the வந்தவழி இயந்திரம் Official Website
* Patriotic Front website பரணிடப்பட்டது 2006-10-19 at the வந்தவழி இயந்திரம்

| அரசியல் பதவிகள்
 |
| --- |
| முன்னர்**ரூப்பையா பண்டா** | **சாம்பியா குடியரசுத்தலைவர்**2011–2014 | **பதவியில் உள்ளார்** |
**ஜே. கே. கே முனிராஜா தொழில்நுட்பக் கல்லூரி** (J.K.K. Munirajah College of Technology) என்பது இந்தியாவின் தமிழ்நாட்டின், ஈரோடு மாவட்டம், கோபிசெட்டிபாளையத்தில் அமைந்துள்ள ஒரு தனியார் சுயநிதி பொறியியல் கல்லூரி ஆகும்.   இந்த கல்லூரி அகில இந்திய தொழில்நுட்பக் கல்விக் குழுவால் அங்கீகரிக்கப்பட்டுள்ளது. மேலும் அண்ணா பல்கலைக்கழகம் கோயம்புத்தூர் பிரிவுடன் இணைவுபெற்றுள்ளது.   இந்த கல்லூரி 2008-2009 கல்வியாண்டில் நிறுவப்பட்டு, அன்னை ஜே. கே. கே. சம்பூரானி அம்மாள் அறக்கட்டளையால் நிர்வகிக்கப்படுகிறது. இக்கல்லூரி வளாகமானது 250 ஏக்கர்கள் (100 ha) பரப்பளவில் அமைந்துள்ளது.

வழங்கப்படும் பாடங்கள்
---------------------

இக்கல்லூரியில் மூன்று இளநிலை பொறியியல் (பி.இ) பாடங்களையும், ஒரு பாடத்தை இளநிலை தொழில்நுட்ப (பி.டெக்.) பாடத்தையும் வழங்குகிறது.

சேர்க்கை நடைமுறை
----------------

மாணவர்களின் 12 ஆம் வகுப்பு (உயர்நிலை பள்ளி) மதிப்பெண்களின் அடிப்படையில் சேர்க்கை நடத்தப்படுகிறது. சேர்க்கையானது தமிழக அரசின் விதிமுறைகளின்படியும், மாநில அரசின் ஆலோசனை மற்றும் நடைமுறைகள் மூலம் செய்யப்படுகிறது.

குறிப்புகள்
-----------

1. ↑  "Dr Jkk Munirajah Educational Institutions, Namakkal phone number, email address, reviews and official website". Indiastudychannel.com. 2014-08-13 அன்று பார்க்கப்பட்டது.
2. ↑  "J.K.K Muniraja College Of Technology, Gobi, Erode". Myengg.com. 2014-08-13 அன்று பார்க்கப்பட்டது.
3. ↑
4. ↑  "J.K.K. Munirajah College of Technology - Admission, Courses, Fee, Contact Address | JKKM | Namakkal | Tamil Nadu". Minglebox. 2014-08-13 அன்று மூலம் பரணிடப்பட்டது. 2014-08-13 அன்று பார்க்கப்பட்டது.
**சிங்கள முசுலிம் கலவரம்** என்பது 1915 இல் இலங்கையில் சிங்களவர்களுக்கும் முசுலீம்களுக்கும் இடையேயான கலவரம் ஆகும். இலங்கை வரலாற்றில் முதன் முறையாக ஏற்பட்ட அரசியல் அடிப்படையில் ஒழுங்கமைக்கப்பட்ட முதல் இனக்கலவரமாக **1915 சிங்கள-முசுலிம்** இனக்கலவரமே கருதப்படுகிறது. கலவரத்தின் போது பாதிக்கப்பட்டவர்கள் சிறுபான்மையினரான முசுலிம்கள். இக் கலவரம் 1915, மே 29 ஆம் நாள் ஆரம்பமாகி 1915 சூன் 5 இல் முடிவுக்கு வந்தது. மே 29, 1915 இல் கண்டியில் பெரும்பான்மை சிங்கள பெளத்த கும்பல் ஒன்று பள்ளிவாசல் ஒன்றைத் தாக்கியதுடன், பல முசுலீம்களின் வணிக நிறுவனங்களையும் சூறையாடினர்.

இக்கலவரத்தை அடக்கும் பொருட்டு அன்றைய குடியேற்றவாத பிரித்தானிய ஆட்சியாளர்கள் படைத்துறைச் சட்டத்தை அமுல்படுத்தினர். இதனைத் தொடர்ந்து பல நூறு சிங்களவர்கள் கொல்லப்பட்டனர்.

இக் கலவரத்தில் அன்றைய இலங்கைத் தமிழ் தலைவராக இருந்த பொன் இராமநாதன், சிங்களவர்களுக்கு சார்பான செயற்பாடுகளில் ஈடுபட்டார் என்றும், அதனால் தமிழ் பேசும் முசுலீம்களுக்கும் இலங்கைத் தமிழர்களுக்கும் இடையேயான உறவில் விரிசல் ஏற்பட ஒரு காரணமாக அமைந்தது.

இக்கலவரம் பெரும்பான்மை சிங்கள இன மக்களுக்கும் சிறுபான்மையினரான முசுலிம் இன மக்களுக்கும் இடையே ஏற்பட்டது. இதுதொடர்பில் ஆங்கிலேயே அரசு தீவிரமாகச் செயற்பட்டு இடீ. எசு. சேனானாயக்கா, ஆர் இடயசு பண்டாரநாயக்கா, இடீ. எசு. விசேவர்தனா, உடொட்டர் நெயிசர் பெரேரா, ஈ. இடீ. த சில்வா, எச்சு. அமரசூரிய, ஏ. எச்சு. மொலமூறே பல சிங்களத் தலைவர்களைக் கைது செய்தது. பொன்னம்பலம் இராமநாதன் இங்கிலாந்து சென்று பேச்சுவார்த்தைகள் நடத்தி அச்சிங்களத் தலைவர்களை விடுவித்தார். இராமநாதன் நாடு திரும்பியபோது சிங்களத் தலைவர்கள் துறைமுகத்தில் அவரை வரவேற்றதோடு அவரது குதிரை வண்டியின் குதிரைகளைக் கழற்றிவிட்டுத் தாமே காலி வீதி வழியாக அவரது வீடுவரை இழுத்துச் சென்றனர்.

பின்னணி
-------

பெரகரா என்றழைக்கப்படும் பௌத்த சமய நிகழ்ச்சிகளில் ஊர்வலங்கள் கம்பளை, கண்டி நகரங்களில் அமைந்துள்ள முசுலிம் பள்ளிவாசல்களுக்கு முன்னே செல்லும் போது மௌனமாகச் செல்ல வேண்டும் என சில முசுலிம்கள் கோரியதே கலவரங்களுக்கு முக்கிய காரணியாக அமைந்தது.

1915 இனக் கலவரம் நூல்
---------------------

இந்த இனக் கலவரம் தொடர்பான விடயங்களை உள்ளடக்கி பொன்னம்பலம் இராமநாதனால் *Riots and martial law in Ceylon, 1915* எனும் பெயரில் ஒரு நூலும் வெளியிடப்பட்டது.

மேற்கோள்கள்
-----------

1. ↑
2. ↑  The 1915 racial riots in Ceylon (Sri Lanka): A reappraisal of its causes The 1915 racial riots in Ceylon (Sri Lanka): A reappraisal of its causes
3. ↑  Sinhalese-Muslim Riots of 1915; A Synopsis
4. ↑  வாமதேவன், வி. (1999.). *The Story of the Sri Lanka Muslims*. பன்னாட்டுத் தரப்புத்தக எண்:955-96951-O-X.
5. ↑  Riots and martial law in Ceylon, 1915

வெளி இணைப்புக்கள்
-----------------

* தமிழர்களாக மட்டும் வாழ் என்று நிர்ப்பந்தித்த பேரினவாதம்
* சுதந்திரமும் தமிழர்களும்! பரணிடப்பட்டது 2008-02-14 at the வந்தவழி இயந்திரம்
* இலங்கை முஸ்லிம் அரசியல் - நேற்று - இன்று - நாளை
**மைக்கேல் ஜான் திசுனே** *(Michael John Disney)* அல்லது *(Mike Disney)*(பிறப்பு: பிரிசுட்டல், இங்கிலாந்து, 1937 அக்தோபர், 7) ஒரு பிரித்தானிய வானியற்பியலாளர் ஆவர். இவர் 1969 இல் நண்டுத் துடிமீனின் ஒளியியல் உறுப்பைக் கண்டுபிடித்தார்.  இக்கண்டுபிடிப்பில் ஜான் கோக்கும் இவரோடு இணைந்திருந்தார். இதுவே முதலில் நோக்கிய ஒளியியல் துடிமீனாகும்.

மேலும், இவர் தாழ்பரப்புப் பொலிவு பால்வெளிகளைக் கண்டுபிடித்த முன்னோடிகளில் ஒருவராவார்.

திசுனே தான் ஓய்வு 2005 ஆம் ஆண்டு வரை கார்டிப் பல்கலைக்கழகத்தில் பேராசிரியராக இருந்தார்.இவர் அண்ட உப்பல் கோட்பாட்டை நேரடியாக எதிர்த்த திறனாய்வாளர் ஆவார்.

இவர் 'தூய்மையற்ற கணிதவியல்' எனும் சிரிப்புமூட்டும் சிறுகதையை ஆலன் உரைட் உடன் இணைந்து எழுதியுள்ளார்.

மேற்கோள்கள்
-----------

1. ↑  "A Pulsar Discovery - Moments of Discovery:1968". 2015-09-25 அன்று மூலம் பரணிடப்பட்டது. 2022-07-13 அன்று பார்க்கப்பட்டது.

வெளி இணைப்புகள்
---------------

* Cardiff University's School of Physics and Astronomy
* Mike Disney's homepage
[*தொடர்பிழந்த இணைப்பு*]
* Oral History interview transcript with Michael Disney 19 February 1976, American Institute of Physics, Niels Bohr Library and Archives
**க. கிருஷ்ணசாமி,** (பிறப்பு: பிப்ரவரி 3 1940) மலேசியாவில் மூத்த எழுத்தாளரும், பதிப்பக உரிமையாளரும், முன்னாள் ஆசிரியருமாவார். எழுத்துறையில் இவர் திருநம்பி, பாண்டியன், தென்னவன் ஆகிய புனைப் பெயர்களில் அறியப்பட்டுள்ளார்.

எழுத்துத் துறை ஈடுபாடு
----------------------

1957 முதல் எழுதி தமிழ் இலக்கியத்துறையில் முனைப்புடன் ஈடுபட்டும் வரும் இவர், இதுவரை சுமார் 80 சிறுகதைகளையும், 30 கட்டுரைகளையும், 100 ஓரங்க முழுநீள நாடகங்களையும், சில கவிதைகளையும் எழுதியுள்ளார்.

பணிகள்
------

மலேசியா தமிழ் இளைஞர் மணி மன்றத்தில் நீண்ட காலம் தேசியத் தலைவராக இருந்த இவர் மலேசிய இளைஞர்களை முன்னேற்றப் பணிகளுக்காக ஒன்று திரட்டுவதில் வெற்றி கண்டுள்ளார். இவர் ஒரு மேடை பேச்சாளர். இவரது பேச்சாற்றலினால் "சங்க நாதம்" என்னும் அடைமொழியை பெற்றுள்ளார். 'மாஜு ஜாயா' என்னும் இளைஞர் கூட்டுறவுக் கழகத்தைத் தோற்றுவித்தவர்களுள் ஒருவராகத் திகழ்கின்றார். தற்போது சூரியா பதிப்பகத்தை நடத்தி வருகிறார்.

நூல்கள்
-------

#### சிறுகதைத் தொகுப்புகள்

* "உள்ளக் கோயில்"
* "இலக்கியத் தேடல்"

#### நாடகங்கள்

* "மண்ணின் மைந்தர்கள்"
* "மாங்கனி"

#### கட்டுரை நூல்

* "இளைஞர் ஆற்றல்"

பரிசுகளும் விருதுகளும்
----------------------

இவரின் மேற்குறித்த சேவைகளைக் கருத்திற்கொண்டு பல பரிசில்களையும், விருதுகளையும் பெற்றுள்ளார். 

* "சங்க நாதம்"
* "தமிழ்த் தென்றல்"
* "இளைஞர் திலகம்"
* "Tokoh Belia" மலேசிய இளைஞர் மன்றம்
* "முத்தமிழ்ச் சுடர்" தமிழ் நாடு மக்கள் இலக்கியக் கழகம்
* "AMN விருது" மலேசிய அரசாங்கம்

வெளி இணைப்புகள்
---------------

* மலேசியத் தமிழ் எழுத்துலகம் தளத்தில் க. கிருஷ்ணசாமி பக்கம்
[*தொடர்பிழந்த இணைப்பு*]
**கும்பரம் முத்துமாரியம்மன் கோயில்** தமிழ்நாட்டில் இராமநாதபுரம் மாவட்டம், தெற்கு கும்பரம் என்னும் ஊரில் அமைந்துள்ள அம்மன் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் பூசை நடக்கின்றது. ஆடி மாதம் முக்கியத் திருவிழா நடைபெறுகிறது.

 **முளைக்கொட்டு**

```
இக்கோவிலில் வருடந்தோறும் ஆனி மாதம் முளைக்கொட்டு திருவிழா நடைபெறும். விழாவில் முத்தெடுத்து முளைப்பாரி பரப்புவர். ஏழு நாட்கள் தொடர்ந்து இரவில் கும்பம் வைத்து முளைக்கொட்டுவர். அத்துடன் ஒயிலாட்டம் ஆடுவர். கடைசி நாளில் வேப்பிலை கைபிரம்புடன் கரகம் எழும்பி முளைப்பாரிகளோடு வீதிகளில் சென்று ஊரணியில் கரைக்கப்படும்.
```

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**கந்தையா இரத்தினசிங்கம்** (ஜுலை 30, 1940 - ஏப்ரல் 30, 2018) இலங்கையின் கிளிநொச்சி மாவட்ட, கரைச்சி கிராமத்தில் வசித்து வந்த மூத்த எழுத்தாளரும், விமர்சகரும், ஊடகவியலாளருமாவார்.

வாழ்க்கைக் குறிப்பு
-------------------

கந்தையா, தவமணி தம்பதியினரின் புதல்வராகப் கிளிநொச்சி, கரைச்சியில் பிறந்த இவர் சாவகச்சேரி மட்டுவில் வடக்கு சந்திர மௌலீச வித்தியாலயத்தில் அப்போதைய ஜே.எஸ்.சி. (ஆண்டு 8) வரை கற்றார். இவரின் மனைவி பெயர் தவமணி. இவர்களுக்கு விஜயானந்தன், சிவகுமாரன், சிவமலர், சிவனேஸ்வரி, சிவஞானசுந்தரம், சிவராணி, சிவச்சந்திரன் ஆகிய ஏழு பிள்ளைகள் உளர்.

கன்னியாக்கம்
------------

தனது இளமைக்காலம் முதலே வாசிப்புத்துறையிலும், இலக்கியத்துறையிலும் இயல்பான ஆர்வம் பெற்ற இவரின் கன்னியாக்கம் 1959ஆம் ஆண்டு சுதந்திரன் பத்திரிகையில் பிரசுரமானது.

வெளியான ஊடகங்கள்
----------------

படைப்பிலக்கியம் என்ற வகையில் அன்றுதொடங்கி இன்றுவரை சிறுகதைகள், கவிதைகள் என சுமார் 100 மேற்பட்ட ஆக்கங்களையும், 200க்கும் மேற்பட்ட கட்டுரைகளையும் இவர் எழுதியுள்ளார். இத்தகைய ஆக்கங்கள் சுதந்திரன், வீரகேசரி, தினகரன், தினக்குரல் போன்ற தேசிய பத்திரிகைகளிலும், கலைச்செல்வி, அமுதம், ஆனந்தசாகரம், மல்லிகை போன்ற சஞ்சிகைகளிலும் இலங்கை வானொலியிலும் பிரசுரமாகியும், ஒலிபரப்பாகியுமுள்ளன.

ஊடகத்துறையில்
-------------

க. இரத்தினசிங்கம் ஊடகத்துறையில் அதிக ஈடுபாடு மிக்கவராக காணப்படுகின்றார். தினக்குரலின் பகுதி நேர ஊடகவியலாளராக பணியாற்றி வரும் இவர், 1959ஆண்டிலிருந்து சுதந்திரன் பத்திரிகையிலும் செய்திகள் எழுதிவந்தார். தினக்குரலிலும் ஞாயிறு தினக்குரலிலும் இவரது பிரதேச செய்திகள் அவ்வப்போது பிரசுரமாகி வருகின்றன.

நேர்காணல் நூல்
--------------

ஞாயிறு தினக்குரலில் 50க்கும் மேற்பட்ட நேர்காணல்களை இவர் எழுதியுள்ளார். இதில் 32 நேர்காணல்களைத் தொகுத்து ‘மண்ணின் வேர்கள்’ எனும் தலைப்பில் 2006 அக்டோபரில் ஒரு நேர்காணல் நூலினை வெளியிட்டார். கிளிநொச்சி மாவட்ட கலை பண்பாட்டுப் பேரவையின் முதலாவது வெளியீடாக இந்நூல் வெளிவந்தது.

மண்ணின் வேர்கள்
---------------

வன்னி மண்ணுக்காக அயராது உழைத்து அம்மண்ணிலே வேரூன்றி அம்மண்ணிற்கும் பெருமை சேர்க்கும் சிலரை மண்ணின் வேர்கள் நேர்காணல் மூலம் பதிவு செய்திருக்கிறார். அந்த வகையில் வன்னி மண்ணின் வேர்களாக க. செ. வீரசிங்கம், தாமரைச் செல்வி, ச. முருகானந்தன், மண்டைதீவு கலைசெல்வி, திருநகர் நடராசன், வெ. மோ. கானந்தசிவம், வளவை வளவன், செவ்வந்தி மகாலிங்கம், கனடாவளைக்கவிராயர், புரட்சி பாலன் ஆதிலட்சுமி சிவகுமார், சந்திரகாந்த முருகானந்தன், கு. மணிமேகலை, நா. யோகேந்திரநாதன், தர்சினி ஆனந்த ராசா, மு.கந்தசாமி, இ. நடராசா, கா. நாகலிங்கம், த. புவனேஸ்வரி செல்லையா, கு. இரத்தினேஸ்வரக் குருக்கள், தி. இராசநாயகம், சோ. செல்வராணி, ப. அரியரத்தினம், ம. பத்மநாதன், ஆ. மார்க்கண்டு, நா. வை. மகேந்திரராஜா, சந்திரகாந்தன், அபிராமி கைலாசப்பிள்ளை, வன்னியூர்க்கவிராயர் ஆகிய பலர் நேர்காணப்பட்டுள்ளார்கள்.

வெளி இணைப்புகள்
---------------

* இவர்கள் நம்மவர்கள்- பாகம் 03 - புன்னியாமீன்

மேற்கோள்கள்
-----------


1. ↑  "காப்பகப்படுத்தப்பட்ட நகல்". 2018-05-07 அன்று மூலம் பரணிடப்பட்டது. 2018-05-06 அன்று பார்க்கப்பட்டது.
**அந்தபுரம்** அல்லது **அந்தபுரா** ( சமஸ்கிருதம் अन्तःपुर ) 

என்பது ஒரு இந்திய அரசர்களின் வாழிடமாக அரண்மனை ஒரு பகுதி, அங்கு தான் அரசியும் அவரோடு சேர்ந்த மற்ற பெண்களும் தங்கி வாழுவார்கள். கிட்டத்தட்ட அரண்மனையின் 'பெண்கள்' பிரிவு என சொல்லலாம்,

பண்டைய காலங்களில் மன்னர்களின் அரண்மனையில் அரசியார் இருக்குமிடம் அந்தர்ப்புரம் எனப்பட்டது. (அந்தப்புரம் என்பது பிழை) **அந்தர்ப்புரம்** என்பதே சரி. (கதிரைவேற் பிள்ளையின் பேரகராதி காண்க) இச்சொல்லுக்கு உள் வீடு, அரசியார் மாளிகை என்று பொருள் கொள்ளலாம். (**மொழிப்பயிற்சி-49: பிழையின்றித் தமிழ் பேசுவோம், எழுதுவோம்!, தினமணிக்கதிர், 24 ஜூலை 2011**)

பொதுவாக, அரண்மனையின் இந்த பகுதி அரசர், அரசியின், படுக்கையறை, குளியல் அறை மற்றும் ஒப்பனை அறை என்பதெல்லாம் இணைந்த பகுதியாக இருக்கும். இந்தியாவில் உள்ள பெரும்பாலான அரண்மனைகள் *அந்தபுரத்தை* ஒரு ஒருங்கிணைந்த பகுதியாகக் கொண்டுள்ளன (உதாரணமாக, ஹம்பி மற்றும் மைசூர் அரண்மனை ). 

  

அரசர்களின் படுக்கையறையே அந்தப்பறம் ஆகும். மிகப் பெரிய நீச்சல் குளம் உள்ளிட்ட பல அறைகளை கொண்ட ஒரு மிகப்பெரிய பகுதியாகத்தான் அந்தப்புரம் இருக்கும். வெளிநபர்கள் அனுமதிக்கப்படமாட்டார்கள். பாதுகாவலர்களாக பொதுவாக திருநங்கைகள் நியமிக்கப்பட்டு இருப்பார்கள்.

அங்கு அரசனுக்கு உரிமையான ராணியாக முடிசூடிக் கொண்ட மகாராணி. மற்றுமுள்ள மனைவிமார்கள், போர்களில் வெற்றி கொள்ளப்பட்ட எதிரி நாட்டின் அழகான இளம்பண்கள், நாட்டியத் தாரகைகள் போன்றவர்கள் வசிப்பார்கள்.

மன்னர்களின் அந்தப்புரங்களில் விலையுயர்ந்த கலைப்பொருட்கள் உயர்ந்த மாடங்கள், உப்பரிகைகள் இருக்கும். மனதை மயக்கும் இறக்குமதி செய்யப்பட்ட நறுமண பொருட்கள் நறுமணங்கள் நிறைந்திருக்கும்.

கர்நாடகா மைசூர் அரண்மனையிலும், டில்லியில் உள்ள செங்கோட்டையிலும், புராதான அந்தப்புரங்கள் தற்பொழுதும் பாதுகாக்கப்பட்டு பார்வைக்கு வைக்கப்பட்டுள்ளன.

'*ஹரேம்**,** ஜனானா* என்பதெல்லாம் இதற்க்கு இணையான பிற மொழி சொற்கள் ஆகும்.

மேலும் பார்க்கவும்
------------------

* பெண்களுக்கு மட்டும் இடம்

மேற்கோள்கள்
-----------

1. ↑  *Feminism and Indian realities* by K A Kunjakkan. New Delhi: Mittal Publications, 2002. chapter on "Women during the Vedic age"
2. ↑  *Early Indian secular architecture* by K Krishna Murthy. Delhi: Sundeep Prakashan, 1987. p.113 and following.
**ஐ. ஆர். என். எஸ். எஸ். - 1இ** (IRNSS-1E) என்பது மொத்தம் ஏழு செயற்கைக்கோள்களைக் கொண்ட இந்தியப் பகுதிக்கான இடஞ்சுட்டி செயற்கைக்கோள் அமைப்பின் ஐந்தாவது செயற்கைக்கோள் ஆகும். இச்செயற்கைக்கோள் 1425 கிலோகிராம் மேலேற்றல் எடை கொண்டது.

ஏவுதல்
------

ஆந்திர பிரதேச மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள சதீஸ் தவான் விண்வெளி மையத்தின் இரண்டாம் ஏவுதளத்திலிருந்து 20 சனவரி 2016 ஆம் ஆண்டு, இ.சீ.நே. 09:31 மணிக்கு, பி. எஸ். எல். வி. - சி31 ஏவுகலத்தின் மூலம் விண்ணில் செலுத்தப்பட்டு வெற்றிகரமாக துணை புவியிணக்க இடமாற்று சுற்றுப்பாதையில் நிலை நிறுத்தப்பட்டது. பின்னர், செயற்கைக்கோளிலுள்ள திரவ புவிச்சேய்மைநிலை இயக்கியின் உதவியுடன் புவியிணக்கச் சுற்றுப்பாதைக்கு உயர்த்தப்பட்டு நிலை நிறுத்தப்பட்டது.

இதையும் பார்க்கவும்
-------------------

* ஐ.ஆர்.என்.எஸ்.எஸ்-1ஏ
* ஐ.ஆர்.என்.எஸ்.எஸ்-1பி
* ஐ.ஆர்.என்.எஸ்.எஸ்-1சி
* ஐ.ஆர்.என்.எஸ்.எஸ்-1டி
* ஐ.ஆர்.என்.எஸ்.எஸ்-1எஃப்
* ஐ.ஆர்.என்.எஸ்.எஸ்-1ஜி

மேற்கோள்கள்
-----------

1. 1 2  "பி. எஸ். எல். வி. - சி31" (PDF). இந்திய விண்வெளி ஆய்வு மையம். 2016-11-05 அன்று மூலம் (PDF) பரணிடப்பட்டது. 22 சனவரி 2016 அன்று பார்க்கப்பட்டது.
2. ↑  "பி. எஸ். எல். வி. - சி31/ஐ. ஆர். என். எஸ். எஸ். - 1இ". இந்திய விண்வெளி ஆய்வு மையம். 2016-01-14 அன்று மூலம் பரணிடப்பட்டது. 22 சனவரி 2016 அன்று பார்க்கப்பட்டது.
**இலிசோஸ்** ( *Ilisos* or *Ilisus*) என்பது கிரேக்கத்தின் ஏதென்சில் பாயும் ஒரு ஆறாகும். முதலில் கிஃபிசோசின் துணை ஆறாக இருந்த இது, இது பின்னர் கடலுக்கு செல்வதாக ஆனது. 2019 சூன் நிலவரப்படி ஆற்றை மீட்டெடுக்கும் திட்டங்கள் இருந்தாலும், இது இப்போது பெருமளவில் நிலத்தடிக்கு அனுப்பப்படுகிறது. இந்த ஆறு அண்டை ஆறான கிஃபிசோசுடன் சேர்ந்து, 420 சதுர கிமீ நீர்ப்பிடிப்புப் பகுதியைக் கொண்டுள்ளது.

பண்டைய ஏதென்சு
--------------

பழங்காலத்தின் போது, ஏதென்சின் மதில் சுவர்களுக்கு வெளியே ஆறு ஓடிக்கொண்டிருந்தது:  பிளேட்டோ தன் கிரிடியாசில் இந்த ஆறு பண்டைய கிரேக்க மதில் சுவர்களின் எல்லைகளில் ஒன்றாக இருந்தது என்று எழுதினார். அதன் கரைகள்—தற்போது இல்டன் விடுதி மற்றும் தேசிய காட்சியகம் போன்றவற்றைக் கொண்டிருக்கும் பரபரப்பான சந்திப்பில்—புல் நிறைந்ததாகவும், பிளைட்டன் மரங்களால் நிழல் தரக்கூடிய பகுதியாகவும் இருந்தன, மேலும் அவை பழங்காலத்தில் அழகற்றதாகக் கருதப்பட்டன; அவை சாக்ரடீசுக்கு நடக்கவும், கற்பித்தலுக்கு மிகவும் பிடித்தமான இடங்களாக இருந்தன. ஒரு உள்ளூர் நாயகனான பங்க்ராடெஸ் கோயில் அங்கு அமைந்திருந்தது. அதன் பெயரே நவீன புறநகர்ப் பகுதியான பக்ராட்டி கொண்டுள்ளது. இலிசோஸ் ஒரு சிறு தெய்வமாகவும், பொசைடன் மற்றும் டிமிடரின் மகனாகவும் கருதப்பட்டார். மேலும் தற்போதைய பனாதினைகோ அரங்கத்துக்ககு அடுத்துள்ள ஆர்டிட்டோஸ் மலையில் உள்ள ஒரு கோயிலில் வணங்கப்பட்டார். இந்த பகுதி பழங்காலத்தில் சினோசார்சசு என்று பெயரிடப்பட்டது. மேலும் கல்லிர்ஹோக் நீரூற்று அங்கு அமைந்திருந்தது.

தற்கால போக்கு
-------------

 செயின்ட் ஃபோட்டின் தேவாலயம் மற்றும் இலிசோஸ் ஆறு
இந்த நீரோடை எமெட்டஸ் மலையின் மேற்கு சரிவுகளில் உற்பத்தி ஆகிறது. பல பருவகால சிற்றோடைகளின் சேர்க்கையால் உருவாகிறது. 19 ஆம் மற்றும் 20 ஆம் நூற்றாண்டின் முற்பகுதியில் ஏதென்சு நகர்ப்புறம் விரிவடைந்ததால், ஆறு மாசுபாட்டுகள் நிறைந்ததாக மாறியது. பின்னர் படிப்படியாக மழைநீர் ஓடும் வடிகாலாக மாற்றப்பட்டது.

குறிப்புகள்
-----------

1. ↑  "Preliminary Flood Risk Assessment" (கிரேக்கம்). Ministry of Environment, Energy and Climate Change. p. 58. 15 February 2020 அன்று மூலம் பரணிடப்பட்டது.
2. ↑  "The Revenge of the River: One more collapse in Tavros parking on Sat (video)". *Keep Talking Greece* (ஆங்கிலம்). 2019-06-05 அன்று பார்க்கப்பட்டது.
**கைலாசு சந்திர மகிந்திரா** ( Kailash Chandra Mahindra) (1894-1963) பொதுவாக **கே. சி. மகிந்திரா** என்று அழைக்கப்படும் இவர் ஓர் இந்தியத் தொழிலதிபராவார். 1945 ல் ஜகதீசு சந்திர மகிந்திரா, மாலிக் குலாம் முகமது ஆகியோருடன் இணைந்து மகிந்திரா அண்டு முகமது என்ற நிறுவனத்தை நிறிவினார். இந்நிறுவனம் 1948இல் பின்னர், மகிந்திரா அண்டு மகிந்திரா எனப் பெயர் மாற்றம் செய்யப்பட்டது.

ஆரம்பகால வாழ்க்கையும் கல்வியும்
-------------------------------

கே.சி என அனைவருக்கும் தெரிந்த இவர் 1894 இல் இந்தியாவின் பஞ்சாப்பின் லூதியானாவில் தனது பெற்றோருக்கு ஒன்பது குழந்தைகளில் இரண்டாவது பிறந்தார். இவர்களின் தந்தை சிறு வயதிலேயே இறந்தபோது, இவரது மூத்த சகோதரர் குடும்பத்தின் தலைவரானார். மேலும் இவர் அவருக்கு சிறந்த நண்பராகவும், எதிர்கால வணிக கூட்டாளருமானார். 

இவர் லாகூரில் உள்ள அரசு கல்லூரியில் பயின்றார். அங்கு இவரது கல்விசார் திறமை பிரகாசித்தது. கேம்பிரிச்சுப் பல்கலைக்கழகத்தில் பட்டம் பெற்றார். இவர் வளைதடிப் பந்தாட்டம், படகோட்டல் ஆகியவற்றில் மிகுந்த ஆர்வம் காட்டினார். பட்டம் பெற்ற பிறகு, இவர் மார்ட்டின் நிறுவனத்தில் சேர்ந்தார். அங்கு இவர் இந்தியா என்ற மாத இதழையும், சிலகாலம், இந்துஸ்தான் ரிவியூ என்ற இதழையும் பதிப்பித்தார்.

தொழில்
------

1942 ஆம் ஆண்டில், இவர் அமெரிக்காவில் இந்திய கொள்முதல் திட்டத்தின் தலைவராக நியமிக்கப்பட்டார். 1945 இல் இந்தியா திரும்பிய இவர், இந்திய அரசாங்கத்தின் இந்திய நிலக்கரி புலங்கள் குழுவின் தலைவராகவும், தானுந்துத் தொழிற்றுறை மற்றும் உழவு இயந்திரக் குழுவின் தலைவராகவும் நியமிக்கப்பட்டார். முக்கியமாக நிலக்கரி கொள்கைகளை மேம்படுத்துவதற்கும், இந்தியாவில் நிலக்கரி சுரங்கத்தின் சமீபத்திய முறைகளைப் பயன்படுத்துவதற்கும் இவர் அளித்த பங்களிப்பு தொழில்துறையை வடிவமைக்க உதவியது. மேலும் இவரது நிலக்கரி ஆணைய அறிக்கை தொழில்துறையில் ஒரு முக்கிய ஆவணமாக மாறியது. இந்த ஆண்டுகளில், சர் ராஜேந்திரநாத் முகர்ஜி என்பவரின் வாழ்க்கை வரலாற்றையும் எழுதினார்.

மகிந்திரா அண்டு மகிந்திரா
-------------------------

1946 ஆம் ஆண்டில், மகிந்திரா அண்டு முகமது நிறுவனத்தை நிறுவுவதற்காக இவர் மும்பைக்குச் சென்றார். தலைவராக இவரது 13 ஆண்டுகால தலைமையில் இந்த நிறுவனம் பல துறைகளில் ஒரு பெரிய இந்திய தொழில்துறை இல்லமாக தன்னை நிலைநிறுத்திக் கொண்டது. இந்தியாவின் நடுவண் வங்கி, ஏர் இந்தியா, இந்துஸ்தான் எஃகு நிறுவனம் ஆகியவற்றின் இயக்குநராக இவர் பணியாற்றினார்.

மேற்கோள்கள்
-----------

1. ↑  "ET Awards 2008-09: Lifetime Achievement Award- Keshub Mahindra". தி எகனாமிக் டைம்ஸ். 25 August 2009. .
2. ↑  Herdeck, p. 209

* Margaret Herdeck; Gita Piramal (1985). "Mahindra". *India's Industrialists, Vol. 1*. Lynne Rienner Publishers. பன்னாட்டுத் தரப்புத்தக எண்:0894104152. .

வெளி இணைப்புகள்
---------------

* J.C. Mahindra Biography at Official Website if Mahindra & Mahindra பரணிடப்பட்டது 2015-07-04 at the வந்தவழி இயந்திரம்
* J.C. Mahindra and an independent India began their rise together பரணிடப்பட்டது 2015-07-04 at the வந்தவழி இயந்திரம்
**க. இராமச்சந்திரா** (இறப்பு: ஏப்ரல் 26, 1976) ஈழத்துத் தமிழறிஞர். தமிழிலும், ஆங்கிலத்திலும் ஏராளமான கட்டுரைகளையும், நூல்களையும் எழுதியவர். தமிழில் செய்யுள்கள் பலவற்றை இயற்றியுள்ளார்.

வாழ்க்கைக் குறிப்பு
-------------------

இராமச்சந்திரா யாழ்ப்பாணம், நயினாதீவைப் பிறப்பிடமாகக் கொண்டவர். கதிரேசுவின் புதல்வர். பிற்காலத்தில் கொழும்பில் வாழ்ந்தார். இலங்கை அரசாங்கத் தொடருந்து சேவைப் பகுதியில் உயரதிகாரியாகப் பணியாற்றி ஓய்வு பெற்றார்.

பத்திரிகாசிரியர்
----------------

*Religious Digest* என்ற ஆங்கில சமய இதழை ஆரம்பித்து அதன் ஆசிரியராகப் பணியாற்றினார். ஆத்மஜோதி ஆன்மிக இதழின் கௌரவ ஆசிரியராகவும் இவர் சேவையாற்றினார்.

சமூகப் பணி
----------

கொழும்பில் அரசப் பணியாளர்களிடையே சமய நிகழ்ச்சிகளை நடத்தினார். இரமண மகரிசியைத் தமது குருவாகக் கொண்டார். "ரமணசரணானந்தன்" என்று அழைக்கப்பட்டார். உலக சைவ மாநாடுகள் பலவற்றில் கலந்து கொண்டார்.

எழுதிய நூல்கள்
--------------

* பகவான் சிறீ இரமண மகரிஷிகளின் அவதார மகிமையும், சன்னிதானப் பெருமையும் (1942)
* ரமணத்தியானம்
* ரமண ஸ்தோத்திர மஞ்சரி
* ஆதி சங்கரரின் அவதார மகிமையும், அவர் காட்டிய அருள் நெறியும்
* அன்னை கிருஷ்ணாபாய்
* பெரியார் தோத்திர மஞ்சரி (1948)
* பெரியார் அர்ச்சனமாலை
* சமரச ஞானக்கோவை
* உதிர்ந்த மலர்கள்
* முருகன் புகழ்மாலை
* கதிர்காமப் பதிகம் (1961)
* செல்வச் சந்நிதிப் பதிகம்
* Hinduism in a Nutshell
* In the Company of Saints
* Religions of the Tamils - Past and Present
* The message of Saint Thayumanavar
* Astrology as a Science - A Challenge to Church and Scientists

மேற்கோள்கள்
-----------

* பூலோகசிங்கம், பொ. *இந்துக்கலைக் களஞ்சியம்*, பகுதி 1, 1990, கொழும்பு
**ஐ.ஆர்.என்.எஸ்.எஸ்-1ஏ** (IRNSS-1A) என்பது இந்திய பிராந்திய ஊடுருவும் துணைக்கோள்கள் வரிசையில் முதலாவது செயற்கைக்கோள் ஆகும். இதுபோல் இவ்வரிசையில் மொத்தம் ஏழு செயற்கைக்கோள்களை புவிநிலைச் சுற்றுப்பாதையில் நிலை நிறுத்த இந்திய விண்வெளி ஆய்வு மையம் திட்டமிட்டுள்ளது.

உருவாக்கம்
----------

இச்செயற்கைக்கோளை இந்திய விண்வெளி ஆய்வு மையம் 125 கோடி இந்திய ரூபாய் மதிப்பில் உருவாக்கியது. இசஞ்சுட்டும் அமைப்பில் தன்னிறைவு அடையும் பொருட்டு இச்செயற்கைக்கோள் உருவாக்கப்பட்டது.

ஏவுதல்
------

ஆந்திர பிரதேசம் மாநிலத்தில், சென்னைக்கு 80 கி.மீ. (50 மைல்) வடக்கே அமைந்துள்ள ஸ்ரீஹரிக்கோட்டா நகரத்தில் உள்ள ஏவுதளத்திலிருந்து 1 சூலை 2013 ஆம் ஆண்டு விண்ணில் செலுத்தப்பட்டு வெற்றிகரமாக புவி வட்டப்பாதையில் நிலை நிறுத்தப்பட்டது. இச்செயற்கைக்கோள் முதலில் 26 சூன் 2013 அன்று ஏவத் திட்டமிடப்பட்டு தொழில்நுட்பக் கோளாறு காரணமாய் தாமதமாகியது.

இதையும் பார்க்கவும்
-------------------

* இஸ்ரோவின் எதிர்காலத் திட்டங்கள் பரணிடப்பட்டது 2010-11-25 at the வந்தவழி இயந்திரம்
* ஐ.ஆர்.என்.எஸ்.எஸ்-1பி
* ஐ.ஆர்.என்.எஸ்.எஸ்-1சி
* ஐ.ஆர்.என்.எஸ்.எஸ்-1டி
* ஐ.ஆர்.என்.எஸ்.எஸ்-1இ
* ஐ.ஆர்.என்.எஸ்.எஸ்-1எஃப்
* ஐ.ஆர்.என்.எஸ்.எஸ்-1ஜி

மேற்கோள்கள்
-----------

1. ↑  "IRNSS-1A". 30 மார்ச் 2015 அன்று பார்க்கப்பட்டது.
2. ↑  "IRNSS". இசுபேசு.இசுகைராக்கெட் இணையத்தளம். 30 மார்ச் 2015 அன்று பார்க்கப்பட்டது.
3. ↑  "India's first ever dedicated navigation satellite launched". டிஎன்ஏஇந்தியா இணையத்தளம். 30 மார்ச் 2015 அன்று பார்க்கப்பட்டது.
4. ↑  "India's first dedicated navigation satellite placed in orbit". என்டிடிவிஏ இணையத்தளம். 30 மார்ச் 2015 அன்று பார்க்கப்பட்டது.
**க. குமாரசாமி முதலியார்** (ஆகத்து 11, 1791 – டிசம்பர் 30, 1874) ஈழத்துப் புலவர் ஆவார். இவர் பல தனிப் பாடல்களையும், நூல்களையும் எழுதியவர். யாழ்ப்பாணத்தில் பிரபலமான வழக்கறிஞரும், தமிழறிஞருமான உவைமன் கதிரவேற்பிள்ளையின் தந்தை ஆவார்.

வாழ்க்கைக் குறிப்பு
-------------------

குமாரசாமி முதலியார் 1791 ஆவணி 11 இல் வடமராட்சிப் பகுதியிலுள்ள உடுப்பிட்டியில் வல்லிப்பட்டி (வல்வெட்டி) என்னும் சிற்றூரில், கதிர்காமபூப முதலியார், வள்ளியம்மை ஆகியோருக்குப் பிறந்தார். தாயார் வள்ளியம்மையின் தந்தை சந்திரசேகர முதலியார் ‘நொண்டிப் பாடல்’ என்னும் நூலை இயற்றியவர். இவர், ஒல்லாந்தர் அரசாட்சியின் கீழ் பணி புரிந்து 96-ஆம் அகவையில் இறந்தவர். இவரது வாழ்க்கைச் சரிதத்தை இந்தியப் புலவர் ஒருவர் ஒரு குறவஞ்சி பாடினார். வள்ளியம்மையின் இரு சகோதரர்களுள் ஒருவர் *பரந்தர நாடகம்* எனும் நூலை எழுதிய குமாரசாமிப் புலவர் ஆவார். மற்றவர் முத்துக்குமாரு முதலியார். இவரும் சிறு பாக்களை இயற்றியவர்.

குமாரசாமி முதலியார் சிறு வயதிலேயே தமது மாமனார் முத்துக்குமாரு முதலியாரிடம் இசை மற்றும் இலக்கண இலக்கியம் பயின்று, செய்யுள்கள் இயற்றும் ஆற்றல் பெற்றார். கம்பராமாயணத்திற்கு உரை கூறுவதில் வல்லவர் என்று பலராலும் மதிக்கப்பெற்றார். வித்தியா தர்ப்பணம் எனும் பத்திரிகையிலே கல்வி குறித்துச் செய்யுள் நடையில் ஆக்கங்களை எழுதினார். தமது சொந்தச் செலவில் கலாசாலை ஒன்றையும் நிறுவினார். தமது ஊரான வல்லிபட்டியில் "ஊரிக்காடு *என்னும் நிலத்தை அமெரிக்க மிசனுக்கு நன்கொடையாக வழங்கினார்.*

குமாரசுவாமி முதலியாரின் செய்யுள்கள் *குமாரசுவாமி முதலியார் கவித்திரட்டு* என்னும் பெயரில் உடுப்பிட்டியைச் சேர்ந்த சி. ஆறுமுகம்பிள்ளை என்பவரால் 1887-இல் வெளியிடப்பட்டது. இவரது தனிப் பாடல்கள் பல உதயதாரகை பத்திரிகையில் வெளிவந்துள்ளன. அமெரிக்க மிசன் மருத்துவர் சாமுவேல் பிஸ்க் கிறீனைப் புகழந்தும், கொள்ளை நோயால் இறந்தவர்களைப் பரிந்தும் பாடல்கள் எழுதினார். தனிப்பாடல்கள் மட்டுமன்றி *நோய்க் கிரங்கல்* முதலிய சில நூல்களும் எழுதியுள்ளார்.

சிற்றிலக்கியங்கள்
-----------------

தீருவிற் சுப்பிரமணியர் பதிகம், மூளாய் சித்திவிநாயகர் பேரில் ஊஞ்சல், மங்களம், சட்டியம், பராக்கு, கும்மி முதலியவைகளும் கோப்பாய் ஊஞ்சல், பெரியம்மன் பதிகமும் ஊஞ்சலும், பன்னிருமாதப் பெயரையும் முதல் நான்கு செய்யுள் முதலடிகளாக அமைத்து எட்டு நல்லைக் கலித்துறைகளும், கந்தவன நாதர் ஊஞ்சலும், கிறித்தவ கீர்த்தனங்களும் பாடியுள்ளார்.

குடும்பம்
---------

குமாரசுவாமி முதலியார் வல்வெட்டித்துறை "அடப்பனார்" வேலாயுதம் என்பவரின் மகனான புண்ணியமூர்த்தி என்பவரின் மகள் சிவகாமிப்பிள்ளையை மணந்தார். இவர்களுக்கு இரு ஆண் மக்கள். ஒருவர் சபாபதி முதலியார், யாழ்ப்பாணம் நிதிசார் அலுவலர் சபாபதி முதலியார் (இறப்பு: 1884) ஆவார். மற்றவர் வழக்கறிஞரும், நூலாசிரியரும், தமிழ்ச் சொல்லகராதி தொகுத்தவருமான உவைமன் கதிரவேற்பிள்ளை ஆவார். குமாரசுவாமி முதலியார் 1874 மார்கழி 30-ஆம் நாள் தமது 83-ஆம் அகவையில் காலமானார். இவர் மனைவி சிவகாமிப்பிள்ளை தமது கணவன் இறந்த காலம் தொடங்கி 27 ஆண்டுகள் மகன் கதிரவேற்பிள்ளையுடன் வசித்து வந்தார்.

மேற்கோள்கள்
-----------

1. 1 2 3 4  கணபதிப்பிள்ளை, மு. தென்புலோலியூர் (1967). *ஈழநாட்டின் தமிழ்ச் சுடர்மணிகள்*. சென்னை: பாரி நிலையம். பக். 92. .
2. 1 2 3 4 5 6 7  மு. இராமலிங்கம் (டிசம்பர் 1936). "க. குமாரசாமி முதலியார் (1791 – 1874)". *Jaffna College Miscellany*.

வெளி இணைப்புகள்
---------------

* மண்ணின் மைந்தர்கள் 2 - குமாரசுவாமி முதலியார்!
**இந்தியப் பத்திரிகையாளர் மன்றம்** (*Press Council of India*), என்பது இந்தியாவில் 1966ல் நாடாளுமன்றத்தால் உருவாக்கப்பட்ட ஒரு சட்டப்பூர்வ தன்னாட்சி அமைப்பாகும். இது 1978ஆம் ஆண்டில் இந்தியப் பத்திரிகையாளர் மன்றம் ஒரு சுய-ஒழுங்குமுறை கண்காணிப்பு அமைப்பாக இயங்கத் தொடங்கியது. இக்குழு ஓய்வுபெற்ற உச்ச நீதிமன்ற நீதியரசர் தலைமையில் 28 உறுப்பினர்களைக் கொண்டது. இக்குழுவின் 20 ஊடக உறுப்பினர்கள் செய்தித்தாள்கள், தொலைக்காட்சி நிறுவனங்கள் மற்றும் இந்தியாவில் செயல்படும் பிற ஊடகங்கள் மூலம் பரிந்துரைக்கப்படுகின்றனர். 28 உறுப்பினர் குழுவின், 5 பேர் இந்திய நாடாளுமன்றத்தின் மக்களவை மற்றும் மாநிலங்களவை உறுப்பினர்களாக உள்ளனர். மேலும் மூன்று உறுப்பினர்கள் சாகித்திய அகாதமி, பல்கலைக்கழக மானியக் குழு மற்றும் இந்திய வழக்குரைஞர் கழகம் ஆகியவற்றால் பரிந்துரைக்கப்பட்டவர்களாக உள்ளனர்.

மரபு நெறிப்பாடுகள்
------------------

பிரஸ் கவுன்சில் ஆஃப் இந்தியா "பத்திரிகை நடத்தை விதிமுறைகளை" வெளியிட்டுள்ளது. இது இந்தியாவில் பயன்பாட்டில் உள்ள இரண்டு பத்திரிகை தொடர்பான குறியீடுகளில் ஒன்றாகும்.

புகார்கள்
---------

ஒரு பத்திரிக்கையாளர் அல்லது ஊடகங்களுக்கு எதிரான புகார்களை இந்திய பிரஸ் கவுன்சில் கவனிக்கிறது. இக்குழு புகார்களை விசாரித்து அறிக்கை வெளியிடலாம். தவறு செய்தவர்களை கண்டறிந்து "எச்சரிக்கலாம், அறிவுறுத்தலாம், தணிக்கை செய்யலாம். ஆனால் தனிப்பட்ட பத்திரிகையாளர்கள் மற்றும் வெளியீடுகள் மீது எந்தத் தண்டனையையும் செயல்படுத்தவோ அல்லது தடை விதிக்கவோ அதற்கு அதிகாரம் இல்லை.

21 சூலை 2006 அன்று அது மூன்று செய்தித்தாள்கள் - *டைம்ஸ் ஆஃப் இந்தியா* (டெல்லி மற்றும் புனே), *பஞ்சாப் கேசரி* (தில்லி) மற்றும் *மிட்-டே* (மும்பை) - பத்திரிகை நடத்தை விதிமுறைகளை மீறியதற்காக தணிக்கை செய்தது.

இதனையும் காண்க
--------------

* தகவல் மற்றும் ஒளிபரப்பு அமைச்சகம், இந்தியா
* இந்தியப் பத்திரிகை ஆசிரியர்கள் சங்கம்
* பத்திரிகை தகவல் பணியகம்

மேற்கோள்கள்
-----------

1. 1 2 3  Kartik Sharma (2009). *Freedom of the Press: Using the Law to Defend Journalists*. Socio Legal Information. பக். 46–48. பன்னாட்டுத் தரப்புத்தக எண்:978-81-89479-59-6. .
2. ↑  Bardhan, Nilanjana; Sri Ramesh, Krishnamurthy (2006). "Public Relations in India Review of a Programme of Research". *Journal of Creative Communications* (SAGE Publications) **1** (1): 39–60. doi:10.1177/097325860500100103. , Quote: "The Press Council of India is the most prominent official watchdog for the print media protecting newspapers as well as news agencies"
3. ↑  Press Council of India, Introduction, National Informatics Centre, Government of India (2017)
4. ↑  Press Council of India reconstituted, *The Hindu* (31 May 2018)
5. ↑  Wasserman, Herman; Rao, Shakuntala (2008). "The glocalization of journalism ethics". *Journalism: Theory, Practice & Criticism* (SAGE Publications) **9** (2): 163–181. doi:10.1177/1464884907086873.
6. ↑  "PR/5/06-07-PCI". *presscouncil.nic.in*. 2021-03-25 அன்று பார்க்கப்பட்டது.

வெளி இணைப்புகள்
---------------

* பிரஸ் கவுன்சில் ஆஃப் இந்தியாவின் இணையதளம்
**இந்தியப் பல்கலைக்கழகங்களின் சங்கம்** (*Association of Indian Universitie*s-*AIU*) என்பது இந்தியாவின் பல்கலைக்கழகங்களின் முக்கிய அமைப்பு மற்றும் சங்கமாகும். இதன் தலைமையகம் டெல்லியில் அமைந்துள்ளது. இது வெளிநாடுகளில் பின்பற்றப்படும் வெளிநாட்டுப் பல்கலைக்கழகங்களின் படிப்புகள், பாடத்திட்டங்கள், தரநிலைகள் மற்றும் வரவுகளை மதிப்பீடு செய்கிறது. இந்தியப் பல்கலைக்கழகங்கள் வழங்கும் பல்வேறு படிப்புகள் தொடர்பானவற்றைச் சமன் செய்கிறது.

இந்தியப் பல்கலைக்கழகங்களில் உயர் பட்டப்படிப்புகளில் சேருவதற்கான நோக்கத்திற்காகப் பல்கலைக்கழக மானியக் குழு புது தில்லி மற்றும் வெளிநாடுகளில் அங்கீகரிக்கப்பட்ட இந்தியாவில் உள்ள பல்கலைக்கழகங்களால் வழங்கப்படும் பட்டங்கள் / டிப்ளோமாக்களை அங்கீகரிப்பதில் இந்தியப் பல்கலைக்கழகங்களின் சங்கம் முக்கிய பங்காற்றுகிறது. இந்தியப் பல்கலைக்கழகங்களின் சங்கம் கல்வித் துறையில் இந்தியாவிற்கும் பிற நாடுகளுக்கும் இடையில் நிறைவேற்றப்பட்ட கலாச்சார பரிவர்த்தனைத் திட்டங்களின் கீழ் கையெழுத்திடப்பட்ட ஒப்பந்தங்களைச் செயல்படுத்தும் நிறுவனமாகும். இது வெளிநாட்டுத் தகுதிகளை அங்கீகரிப்பது தொடர்பானது (மருத்துவம் மற்றும் அதனுடன் தொடர்புடைய படிப்புகள் தவிர).

மேலும் காண்க
------------

* தேசிய மதிப்பீட்டு மற்றும் தரச்சான்று அவை
* தேசிய திறந்தநிலைப் பள்ளி நிறுவனம்
* இந்திய மருத்துவக் கழகம்

மேற்கோள்கள்
-----------

1. ↑  "AIU-VISION". 2017-09-13 அன்று மூலம் பரணிடப்பட்டது. 2021-07-08 அன்று பார்க்கப்பட்டது.
2. ↑  "Thiruvasagam becomes 100th chief of Association of Indian Universities". *The New Indian Express*. 2021-07-08 அன்று பார்க்கப்பட்டது.
3. ↑  "Association of Indian Univerisites". *www.academics-india.com*. 2021-07-08 அன்று பார்க்கப்பட்டது.
4. ↑  "Role of Association of Indian Universities (AIU): Its Objectives and Functions". *Your Article Library* (ஆங்கிலம்). 2014-12-29. 2021-07-08 அன்று பார்க்கப்பட்டது.
பல்வேறு வகையான மாற்றியங்கள் - முப்பரிமாண மாற்றியம்
மூலக்கூறுகளில் உள்ள அணுக்கள் புறவெளியில் அமைந்துள்ள விதம் மாறுபடுவதால் ஏற்படும்  மாற்றியங்களை விளக்கும் வேதியியலின் உட்பிரிவே முப்பரிமாண மாற்றிய வேதியியல் ஆகும். சீர்மையற்ற மூலக்கூறுகளில் முப்பரிமாண மாற்றியம் ஏற்படுகின்றது.

மாற்றியத்தின் வகைகள்
--------------------

பின்வருமாறு இரு பெரும் பிரிவுகளாக மாற்றியங்கள் வகைப்படுத்தப்படுகின்றன.

1.அமைப்பு மாற்றியம்.
2.முப்பரிமாண மாற்றியம்.

ஓரு மூலக்கூறில் உள்ள அணுக்கள் அமைக்கப்பட்டிருக்கும் முறையில் (புறவெளியைக் குறித்துக் காட்டாமல்) மாறுபடுவதால் ஏற்படும் மாற்றியம் "அமைப்பு மாற்றியம்' ஆகும். மூலக்கூறில் எத்தகைய அணுக்கள் நேரடியாகப் பிணைக்கப்பட்டிருக்கின்றன, எத்தகைய பிணைப்பால் பிணைக்கப்பட்டிருக்கின்றன என்பதைப் பொருத்து மாற்றியங்கள் ஏற்படுகின்றன.

**புறவெளி மாற்றியம்**, ஒரு மூலக்கூறில் உள்ள அணுக்கள் புறவெளியில் அமைக்கப்பட்டிருப்பதில் வேறுபடுவதால் உண்டாகிறது. புறவெளி மாற்றியங்கள், ஒத்த அமைப்பைப் பெற்றிருந்தும், மூலக்கூறில் உள்ள அணுக்கள் புறவெளியில் எத்திசைகளை நோக்கிய வண்ணம் அமைக்கப்பட்டுள்ளன என்பதில் வேறுபடுகின்றன. ஒத்த அமைப்பைப் பெற்றிருப்பதால் பண்புகளில் வெகுவாக மாறுபடுவதில்லை.

குறிப்புகள்
-----------

1. ↑
திருநிழல்மாலை என்பது மலையாள இலக்கியங்களில் ஒன்று. ஆறன்முளா பார்த்தசாரதி கோயில் இறைவனைப் பற்றியது. ராமசரிதத்தைப் போன்றே எழுதப்பட்டுள்ளது. மலையாளத்தில் அல்லாமல், தமிழினை ஒத்த மொழியில் எழுதப்பட்டது.

இதை ஆறன்முளாவின் புறஞ்சேரியான அயிரூரில் வாழ்ந்த கோவிந்தன் என்பவர் எழுதினார். இது கி.பி 1200 - 1300 ஆண்டுகளுக்கிடையில் எழுதப்பட்டிருக்கலாம் என முனைவர் எம். எம் புருஷோத்தமன் நாயர் கூறுகிறார்.

உள்ளடக்கம்
----------

ஆறன்முளாவின் இறைவனின் நிழல் குறித்து விளக்குகிறது இந்த நூல். முதலாம் பாகத்தில் தேவதாசின் துதிகளும், பாரதகண்டம், கேரளோல்பத்தி, சேரராஜ்யம், அறுபத்திநான்கு ஊர்கள், ஆறன்முளை கிராமம் ஆகியனவும், இரண்டாம் பாகத்தில் தூவலுழியல், நாகூர் ஆகியனவும் அடங்கும். 
மலையர் அல்லது மலையரையர் என்போர் பற்றி மூன்றாம் பாகத்திலுள்ளது. தேவர்கள் வரலாறு, குறத்தி நிருத்தம், நிழலேற்றல் ஆகியனவும் மூன்றாம் பாகத்தில் உள்ளன. உள்ளடக்கத்திலும், மொழி நடையிலும் திராவிட சொற்கள் பயன்படுத்தப்பட்டுள்ளன என்பது இதன் சிறப்பு. 
எடுத்துக்காட்டு பாடல்

|  |  |  |
| --- | --- | --- |
| "| முகிலான முன்சுகப்பும் முகிள்முல்லனகம் கயெற்றி
கைத்தலமணிந்த செம்பொல்க்கனவள கலுபிலென
செங்கமென்னகவிளும் கத்தனினக்கொடி துளும்ப
அங்கசெர் வளர்ந்தபூங் காவடர்த்துடென் நடந்தபோலெ | "|
| — திருநிழல் மாலையில் ஒரு பாடல் |

மொழியளவில் திராவிடச் சொற்களும், சமசுகிருதச் சொற்களும் பயன்படுத்தப்பட்டுள்ளன. இருப்பினும், திராவிட சொற்கள் அதிகளவில் காணப்படுகின்றன. விருத்த நடையில் உள்ள பாகங்கள் தமிழினோடும் அக்கால மொழிநடையினோடும் ஒத்திருக்கிறது. மலையாள எழுத்தில் எழுதப்பட்டுள்ள இதன் பிரதி, கண்ணூர் மாவட்டத்தில் வெள்ளூரிலுள்ள சாமக்கான் தேவஸ்வத்தில் உள்ளது.

சான்றுகள்
---------
**ஜாக் மைனர்** (*Jack Miner* ஏப்ரல் 10, 1865 – நவம்பர் 3, 1944) என்பவர் வட அமெரிக்காவைச் சேர்ந்த பறவையியலாளர், சூழலியலாளர். இவர் வட அமெரிக்க பறவைகள் பாதுகாப்பின் தந்தை என்று போற்றப்படுகிறார். பள்ளிச் சென்று படிக்காத இவரது பெயர் பல கல்வி நிறுவனங்களுக்கு சூட்டப்பட்டது.

வாழ்க்கையும், பணிகளும்
----------------------

இவர் ஐக்கிய அமெரிக்காவின் ஓஹியோ மாநிலத்தில் 1865இல் பிறந்தவர். இவருக்கு பெற்றோர் வைத்த பெயர் ஜான் தாமஸ் மைனர். குடும்பம் 1878-ல் கனடாவில் குடியேறியது. முறையான கல்வி கற்காத இவர், ஆரம்பத்தில் வேட்டைத் தொழில் செய்தார். பிறகு, அதைக் கைவிட்டு, பறவைகள் பாதுகாப்பில் ஆர்வம் காட்டினார்.

குளிர்காலங்களில் சிரமப்படும் காடைகள், வான்கோழிகளைப் பாதுகாத்து வளர்த்தார். அருகே உள்ள குளங்களுக்குப் பல்வேறு பறவைகள் வருவதைப் பார்த்து, தனது நிலத்தில் ஒரு குளத்தை உருவாக்கினார்.

ஆரம்பத்தில் ஒருசில காட்டு வாத்துகள் வந்தன. 1911 முதல் ஏராளமான வாத்துகள் வரத் தொடங்கின. அதற்கேற்ப குளத்தை பெரிதாக்கினார். 1913-ல் இவரது மொத்த இடமும் பறவைகள் சரணாலயமாக மாறிவிட்டது. ஏறக்குறைய 50 ஆயிரம் பறவைகள் அங்கு இருந்தன. இதைக் கண்ட அரசு இவரது முனைப்பை மேலும் விரிவாக்க நிதியுதவி அளித்தது. அங்கு ஏராளமான மரங்கள், புதர்களை வளர்த்தார். நீர்நிலைகளையும் அமைத்தார்.

பறவை கண்காணிப்பு பட்டை
----------------------

வலசை போகும் பறவைகளின் பாதையைக் கண்காணிக்க, அவற்றுக்கு பட்டயம் கட்டும் (Bird Banding) முறையை 1909-ல் மேம்படுத்தினார். உலகில் இத்தகைய முறையை முதன்முதலாக மேம்படுத்தியவர்களில் ஜாக் குறிப்பிடத்தக்கவர்.

நூற்றுக்கணக்கான பறவைகளுக்குப் பட்டயம் கட்டப்பட்டது. பறவைகள் குறித்த பல்வேறு ஆராய்ச்சிகளுக்கு இது பயன்பட்டது.

நீர்நிலைகள் குறைவது, சுற்றுச்சூழல் சீர்கேடு வேதனையான விஷயம் என்று கூறியவர், அதை சரிசெய்வதற்கான நடவடிக்கைகளை வலியுறுத்தினார். பறவைப் பாதுகாப்பு அமைப்புகளை உருவாக்க இளைஞர்களை ஊக்கப்படுத்தினார். 1910-ல் தொடங்கிய இவரது சேவை இறுதிவரை தொடர்ந்தது.

வலசை போகும் பறவைகள் சில நேரங்களில் கூட்டம் கூட்டமாகக் கொல்லப்படுவது இதன்மூலம் தெரியவந்தது. சில குறிப்பிட்ட பறவைகளைப் பிடிப்பது, விற்பது மற்றும் கொல்வதற்கு எதிராக அமெரிக்காவில் தடைச் சட்டம் கொண்டுவரவும் இது காரணமாக அமைந்தது.

‘ஜாக் மைனர் மைக்ரேட்டரி பேர்ட் ஃபவுண்டேஷன்’ என்ற அமைப்பை இவரது நண்பர்கள் 1931-ல் உருவாக்கினர். பல இடங்களுக்கும் சென்று வனவிலங் குப் பாதுகாப்பு, சரணாலயங்கள், வனவிலங்குப் புகலிடங்கள் அமைப்பதன் அவசியம், தனது ஆய்வுகள் குறித்து உரையாற்றினார்.

எழுதிய நூல்
-----------

தான் கண்டறிந்த பட்டய முறைகள் மற்றும் நீர்ப்பறவைகள் பாதுகாப்பு ஆய்வுகள் அடங்கிய ‘ஜாக் மைனர் அண்ட் தி பேர்ட்ஸ்’ என்ற புத்தகத்தை 1923-ல் வெளியிட்டார். முதல் பதிப்பின் 4 ஆயிரம் பிரதிகளும் 9 மாதங்களில் விற்பனையாகின. அதன் பிறகு, உலகம் முழுவதும் பிரபலம் அடைந்தார். அந்த புத்தகத்தின் பதிப்புகள் தற்போதும் வருகின்றன.

மறைவு
-----

பறவைகள் பாதுகாப்புக்காகவே வாழ்நாள் முழுவதும் பாடுபட்ட *ஜாக் மைனர்* தனது 79 வயதில் 1944ஆம் ஆண்டு மறைந்தார்.

மேற்கோள்
--------

1. ↑  Hanson, Harold C.; Curry Campbell (1 January 1957). "The Kill of Wild Geese by the Natives of the Hudson-James Bay Region". *Arctic* **4**: 211–229.
2. ↑  Loo, Tina. *States of Nature: Conserving Canada’s Wildlife in the Twentieth Century*. (Canada: UBC Press, 2006), p.66
**பவர் ஆப் உமன்** (Power of Women) 2005 தமிழ்த் திரைப்படம், இதை எழுதி இயக்கியவர் ஜெயதேவி. இப்படத்தில் குஷ்பூ, ஹரிஹரன் மற்றும் ரியாஸ் கான் போன்றோர் முக்கிய வேடங்களில் நடித்திருந்தனர். இசையமைப்பு வித்தியாசாகர் 2005 மே 27 அன்று வெளியாகி கலவையான விமர்சனத்தைப் பெற்றது.

கதை
---

ஆத்மா (ஹரிஹரன்) ஒரு சர்வதேச அளவில் புகழ் பெற்ற பாடகர் மற்றும் சமூக ஆர்வலர். அவர் தான் சந்திக்கும் பெண்கள் குறித்து மரண சாசனம் என்கிற புத்தகத்தில் எழுதுகிறார். அவர் எழுதிய புத்தகம் சர்ச்சைக்குள்ளானதால் வீட்டுச் சிறையில் வைக்கப்படுகிறார். அவரைப் பார்க்க வரும் மாணவர்களிடம், கிராமத்துப் பெண் ஜோதியின் (குஷ்பூ) கதையைக் கூறுகிறான். அவள் சிறு வயதிலேயே திருமணமாகி விதவையானதால் அவளது படிப்பு தடைப்படுகிறது. பின்னர், வெளிநாடு வாழ் இந்தியரான ஷியாமை (ரியாஸ் கான்) மணந்து கொண்டு கனடாவிற்குச் செல்கிறாள்.

அங்கு தனது வாழ்க்கை முறையை மாற்றிக்கொண்டு கணவருடன் நன்றாக வாழ்கிறாள். அவளுக்கு தன் கணவன் சட்ட விரோதச் செயலில் ஈடுபடுவது தெரிகிறது. அதனால் கணவனுக்கு எதிராகப் போராடுகிறாள். ஆத்மா அவளை காதலிக்கிறான், அவளுக்கு ஆறுதலையும் கொடுக்கிறார், அதன்பிறகு, ஷியாம் தனது மனைவி மற்றும் ஆத்மாவை சந்தேகிக்கிறார். கனடாவின் சிஎன் கோபுரத்தை அவளது கணவர் வெடிக்க வைக்கப்போகிறார் என்று ஜோதி கேள்விப்பட்டு, காவல் துறைக்கு தகவல் அளிக்கிறாள். அந்த வெடி விபத்தில் ஷியாம் கொல்லப்படுகிறான். இந்தப் படம் பல்வேறு மதங்களின் புனித நூல்களில் பல்வேறு நிகழ்வுகளை வெளிப்படுத்தும் வகையில் உள்ளது.

நடிகர்கள்
---------

குஷ்பூ - ஜோதி  

ஹரிஹரன் - ஆத்மா  

ரியாஸ் கான் - ஷ்யாம்  

அமந்தா பிரசாவ்

தயாரிப்பு
---------

பாடகர் ஹரிஹரன் இதில் அறிமுகமானார். கனடாவின் தொராண்டோ நகரில் ஹரிஹரன் மற்றும் குஷ்பு நடிக்க இதன் படப்பிடிப்பு 2002 வாக்கில் தொடங்கியது .

வெளியீடு
--------

2005இல் வெளியான இப்படம் பல கலவையான விமர்சனத்தைப் பெற்றது.. ஜெயதேவியின் கதை ஆரம்பத்தில் வலுவானது என்று குறிப்பிட்டு, சராசரிக்கும் குறைவானது என்ற விமர்சனத்தைப் பெற்றது, ஆனால் "கடைசி சில காட்சிகள் அசாதாரணமாகவும், திறமையுடனும் இருக்கின்றன என்ற விமர்சனத்தையும் பெற்றது

இசையமைப்பு
----------

படத்தின் இசை வித்தியாசாகர்.  

மரகத மழைத்துளி நியே - ஹரிஹரன் மற்றும் சாதனா சர்கம்  

மலரே நீ வாழ்க - ஹரிஹரன்

குறிப்புகள்
-----------

1. ↑  "2005-ல் வெளியான படப்பட்டியல் - தயாரிப்பாளர்கள்- Lakshman Sruthi - 100% Manual Orchestra -". *lakshmansruthi.com*. 2018-09-16 அன்று மூலம் பரணிடப்பட்டது. 2019-02-28 அன்று பார்க்கப்பட்டது.
2. ↑  "Ayngaran International". *ayngaran.com*.
3. ↑  "TFM Old News Items". *tfmpage.com*. 2016-03-03 அன்று மூலம் பரணிடப்பட்டது. 2019-02-28 அன்று பார்க்கப்பட்டது.
4. ↑  "The Hindu : Secrecy robs the charm". *thehindu.com*. 2002-08-08 அன்று மூலம் பரணிடப்பட்டது. 2019-02-28 அன்று பார்க்கப்பட்டது.
5. ↑  "BizHat.com - Power of Woman Review. Hariharan,Kushboo,Riaz Khan". *bizhat.com*. 2016-03-04 அன்று மூலம் பரணிடப்பட்டது. 2019-02-28 அன்று பார்க்கப்பட்டது.
6. ↑  "Power of Women - Tamil movie - It's All About movie - AllIndianSite.com". *allindiansite.com*. 2016-03-04 அன்று மூலம் பரணிடப்பட்டது. 2019-02-28 அன்று பார்க்கப்பட்டது.

வெளி இணைப்புகள்
---------------

* இணையதள திரைப்பட தரவுத்தளத்தில் *Power of Women*
ஒரு வளைவரைக் குடும்பத்தின் சூழ்வினை வரைதல்
வடிவவியலில் தள வளவரைக் குடும்பமொன்றின் **சூழ்வு** (*envelope*) என்பது அக்குடும்பத்தின் உறுப்பாகவுள்ள ஒவ்வொரு வளைவரை ஏதாவதொரு புள்ளியில் தொடுகின்ற ஒரு வளைவரையாகும். இத்தொடு புள்ளிகள் அனைத்தும் சேர்ந்து சூழ்வாக அமையும் வளைரையை உருவாக்கும். சூழ்வின் மீதமையும் ஒரு புள்ளியை, அடுத்தடுத்து நுண்ணளவிலமையும் இரு வளைவரைகளின் (அதாவது அருகருகே அமையும் இரு வளைவரைகளின் வெட்டுப்புள்ளியின் எல்லையாக) வெட்டும் புள்ளியாக கருதலாம். சூழ்வின் இக்கருத்தை வெளியிலமைந்த மேற்பரப்புகளுக்கும் உயர்பரிமாணங்களுக்கும் பொதுமைப்படுத்தலாம்.

வளைவரைக் குடும்பத்தின் சூழ்வு
-----------------------------

*C**t* என்ற வளைவரைக் குடும்பத்தைச் சேர்ந்த ஒவ்வொரு வளைவரையும் *f**t*(*x*, *y*)=0 (*t* ஒரு துணையலகு) சமன்பாட்டின் தீர்வாகவும், *F*(*t*, *x*, *y*)=*f**t*(*x*, *y*); மேலும் *F* வகையிடத்தக்கது எனவும் எடுத்துக்கொள்க.

இப்பொழுது *C**t* இன் சூழ்வானது, 

{\displaystyle F(t,x,y)=0~~{\mathsf {and}}~~{\partial F \over \partial t}(t,x,y)=0} (*t* இன் ஏதாவது சில மதிப்புகளுக்கு) என்ற இரண்டும் நிறைவுபெறுமாறுள்ள (*x*,*y*) புள்ளிகளடங்கிய கணம் {\displaystyle {\mathcal {D}}} ஆக வரையறுக்கப்படுகிறது.
இதிலுள்ள {\displaystyle \partial F/\partial t} ஆனது *t* ஐப் பொறுத்த *F* இன் பகுதிவகைக்கெழு..

*t*, *u* இரண்டும் (*t*≠*u*) துணையலகின் மதிப்புகளெனில் *C**t*, *C**u* ஆகிய இரு வளைவரைகளின் வெட்டு பின்னுள்ளவாறு இருக்கும்: 

{\displaystyle F(t,x,y)=F(u,x,y)=0\,}
அல்லது சமானமாக,

{\displaystyle F(t,x,y)=0~~{\mathsf {and}}~~{\frac {F(u,x,y)-F(t,x,y)}{u-t}}=0.}
*u* → *t* எனும்போது மேலுள்ள வரையறை கிடைக்கும்.

### மாற்று வரையறைகள்

1. சூழ்வு *E*1 ஆனது *C**t* இன் அருகருகே அமையும் வளைவரைகளின் வெட்டும்புள்ளிகளின் எல்லையாகும்.
2. சூழ்வு *E*2 ஆனது, *C**t* இலுள்ள அனைத்து வளைவரைகளுக்கும் தொடுவரையாக அமையும் வளைவரயாகும்.
3. சூழ்வு *E*3 ஆனது, *C**t* வளைவரைகள் அனைத்தும் அமைந்துள்ள பகுதியின் வரம்பாகும்..

{\displaystyle E\_{1}\subseteq {\mathcal {D}}}, {\displaystyle E\_{2}\subseteq {\mathcal {D}},} {\displaystyle E\_{3}\subseteq {\mathcal {D}}} ({\displaystyle {\mathcal {D}}} என்பது முதன்மை வரையறையில் தரப்பட்டுள்ள கணம்)

எடுத்துக்காட்டுகள்
------------------

* (t,0), (0,k - t) புள்ளிகளை இணைக்கும் கோட்டுக்குடும்பத்தின் சூழ்வு (k = 1)(*t*,0), (0,*k* - *t*) புள்ளிகளை இணைக்கும் கோட்டுக்குடும்பத்தின் சூழ்வு (*k* = 1)
* (s,0), (0,t) புள்ளிகளை இணைக்கும் கோட்டுக்குடும்பத்தின் சூழ்வாக உடுவுரு (s2 + t2 = 1)(*s*,0), (0,*t*) புள்ளிகளை இணைக்கும் கோட்டுக்குடும்பத்தின் சூழ்வாக உடுவுரு (*s*2 + *t*2 = 1)
* மாறா துவக்க வேகங்கொண்ட எறியங்களின் சூழ்வு ஒரு குவிவுப் பரவளைவு. (துவக்க வேகம்:10 m/s. g = 10 m/s2)மாறா துவக்க வேகங்கொண்ட எறியங்களின் சூழ்வு ஒரு குவிவுப் பரவளைவு. (துவக்க வேகம்:10 m/s. *g* = 10 m/s2)
* வட்டம் மற்றும் இணை ஒளிக்கதிர்களால் உருவான எதிரொளிப்பு எரிநிலைமேற்பரப்புவட்டம் மற்றும் இணை ஒளிக்கதிர்களால் உருவான எதிரொளிப்பு எரிநிலைமேற்பரப்பு

மேற்கோள்கள்
-----------

1. ↑  Bruce, J. W.; Giblin, P. J. (1984), *Curves and Singularities*, Cambridge University Press, ISBN 0-521-42999-4

வெளியிணைப்புகள்
---------------

* Weisstein, Eric W. "Envelope", *MathWorld*.
* "Envelope of a family of plane curves" at MathCurve.
**பெரியார்தாசன்** (இறப்பு: 19 ஆகத்து 2013) சென்னை பச்சையப்பன் கல்லூரியில் நீண்டக் காலம் தத்துவ இயல் பேராசிரியராக பணியாற்றி ஒய்வுப் பெற்றவர். திராவிடர் கழகத்தின் கொள்கையால் ஈர்க்கப்பட்டு நாத்திகராக வாழ்ந்த இவர் தனது இயற்பெயரான சேசாசலத்தை பெரியார்தாசன் என்று மாற்றிக் கொண்டார். சிறந்த மேடைப் பேச்சாளரான இவர் சிசுக் கொலைகள் குறித்த திரைப்படமான கருத்தம்மா என்னும் திரைப்படத்திலும் நடித்துள்ளார்.பல தொலைக்காட்சி நிகழ்ச்சிகளில் பங்குக் கொண்டு மக்களின் அபிமானத்தைப் பெற்றவர்.
இவர் 12-3-2010 அன்று ரியாதில் நடைபெற்ற செய்தியாளர் சந்திப்பில் தான் இஸ்லாத்தைத் தழுவியதை அவர் பகிரங்கமாக அறிவித்தார். அவர் இனி தனது பெயர் அப்துல்லாஹ் என்று அறிவித்தார்.

சில மாதங்களாக உடல் நலக்குறைவால் பாதிக்கப்பட்டிருந்த பேராசிரியர் அப்துல்லாஹ் கல்லீரல் கோளாறு காரணமாக சென்னை சோளிங்கநல்லூரில் உள்ள குளோபல் மருத்துவமனையில் அனுமதிக்கப் பட்டிருந்தார் பரணிடப்பட்டது 2013-08-22 at the வந்தவழி இயந்திரம்.

அவருக்கு தீவிர சிகிச்சை அளிக்கப்பட்டிருந்தும் பலனின்றி 19-08-2013 அதிகாலை 1.25 மணியளவில் மரணம் அடைந்தார் பரணிடப்பட்டது 2013-08-22 at the வந்தவழி இயந்திரம். அப்போது அவருக்கு வயது 63.

மேற்கோள்கள்
-----------

1. ↑  Indian atheist embraces Islam-அரப் நியூஸ் நாளிதழ்
2. ↑  "தேடுங்கள் கண்டடைவீர்கள்!-சத்தியமார்க்கம்.காம்". 2010-03-22 அன்று மூலம் பரணிடப்பட்டது. 2010-03-15 அன்று பார்க்கப்பட்டது.
**பவன் ராஜ் கோயல்** (*Pawan Raj Goyal*) ஓர் இந்திய நுரையீரல் நோய் நிபுணர் ஆவார். பாசுடனில் உள்ள ஆர்வர்டு மருத்துவப் பள்ளியில் இவர் முதுகலை பட்டம் பெற்றார்.  2014 ஆம் ஆண்டு மருத்துவத் துறைகளில் இவர் ஆற்றிய பங்களிப்பிற்காக இந்திய அரசு, நான்காவது உயரிய குடிமை விருதான பத்மசிறீ விருதை வழங்கி கௌரவித்தது.

வாழ்க்கைக் குறிப்பு
-------------------

அரியானாவைச் சேர்ந்த பவன் ராச் கோயல், 1974 ஆம் ஆண்டு புது தில்லியில் உள்ள மௌலானா ஆசாத் மருத்துவக் கல்லூரியில் மருத்துவப் பட்டம் பெற்றார். புது தில்லியில் உள்ள இர்வின் மருத்துவமனையில் பயிற்சி பெற்றார். சென்னை எசுஆர்எம் மருத்துவக் கல்லூரி மருத்துவமனை மற்றும் ஆராய்ச்சி மையம் உள்ளிட்ட பல்வேறு மருத்துவமனைகள் மற்றும் நிறுவனங்களில் பேராசிரியராகவும், மார்பு மற்றும் நுரையீரல் மருத்துவத் துறைத் தலைவராகவும் பணியாற்றினார். அங்கு இவர் பணியிலிருந்து விடுவிக்கப்பட்ட பேராசிரியராக உள்ளார். 

பிஆர்ஜி மெடிக்கேர்சு மற்றும் ஆராய்ச்சி நிறுவனத்தின் தலைவராகவும் மேலாண்மை இயக்குநராகவும் இருப்பதைத் தவிர,   இவர் ஓசோ செராமிக்சு என்ற ஒரு வணிக நிறுவனத்தின் தலைவராகவும் 1990 ஆம் ஆண்டிலிருந்து  இருந்து வருகிறார். *உத்யோக் கௌரவ்* மற்றும் *சமாச் சிறீ* விருதுகளையும் பெற்றுள்ளார்.

மேற்கோள்கள்
-----------

1. 1 2 3  "India Medical Times". India Medical Times. 2014. 9 August 2014 அன்று மூலம் பரணிடப்பட்டது. 3 November 2014 அன்று பார்க்கப்பட்டது.
2. ↑  "Padma 2014". Press Information Bureau, Government of India. 25 January 2014. 28 October 2014 அன்று பார்க்கப்பட்டது.
3. 1 2 3  "SRM University". SRM University. 2014. 19 ஜூலை 2019 அன்று மூலம் பரணிடப்பட்டது. 3 November 2014 அன்று பார்க்கப்பட்டது.
4. ↑  "Osho Ceramics". Osho Ceramics. 2014. 3 November 2014 அன்று பார்க்கப்பட்டது.

புற இணைப்புகள்
--------------

* "Acceptance Speech". *YouTube video*. SRM University. 3 January 2013. 3 November 2014 அன்று பார்க்கப்பட்டது.
**முப்பரிமாணத் திரைப்படம்** (3D film) என்பது முப்பரிமாண திடத்தன்மையின் மாயையை அளிக்க உருவாக்கப்பட்ட தொழிநுட்ப திரைப்பட வகையாகும். இந்த வகை திரைப்படம் பொதுவாக சிறப்பு பார்வை சாதனமான மூக்குக்கண்ணாடி உதவியுடன் பார்க்க வேண்டும். 

ஒரு முப்பரிமாண மூக்குக்கண்ணாடி யின் வடிவம் 
இது 1915 முதல் ஏதோவொரு வடிவத்தில் இருந்தன, ஆனால் முப்பரிமாணத் திரைப்படத்தைத் தயாரிக்கவும் காட்சிப்படுத்தவும் தேவையான விலையுயர்ந்த வன்பொருள் மற்றும் செயல்முறைகள் மற்றும் அனைத்து பிரிவுகளுக்கும் தரப்படுத்தப்பட்ட வடிவமைப்பு இல்லாததால் திரைப்படத் துறையில் ஒரு முக்கிய பொழுதுபோக்கு வணிக இடத்திற்கு தள்ளப்பட்டன. ஆயினும்கூட, முப்பரிமாணத் திரைப்படங்கள் 1950 களில் ஹாலிவுட் திரைப்படத்துறையில் ஒரு முக்கிய இடம்பெற்றன, பின்னர் 1980 கள் மற்றும் 1990 களில் ஐமாக்ஸ் உயர்நிலை திரையரங்குகள் மற்றும் டிஸ்னி இடங்களில் இயக்கப்படும் திரைப்படங்கள் உலகளாவிய எழுச்சியை அனுபவித்தன.

2000 ஆம் ஆண்டுகளில் முப்பரிமாணத் திரைப்படங்கள் மிகப்பெரிய வரவேட்பையும் வெற்றியையும் அடைந்தது. டிசம்பர் 2009 இல் வெளியான அவதார் என்ற திரைப்படத்தின் வெற்றியை தொடர்ந்து பல முப்பரிமாணத் திரைப்படங்கள் மீண்டும் பிரபலமடைந்தது.

மேற்கோள்கள்
-----------

1. ↑  Goldberg, Matt (6 April 2018). "3D Is Dead (Again)".

வெளி இணைப்புகள்
---------------

* "How They Make Movies Leap at You" (in en). *Popular Science*: 97–99. April 1953.. பார்த்த நாள்: 23 December 2016.

| * பா
* உ
* தொ
திரைப்பட வகைகள் |
| --- |
| பாணி வாரியாக | 
* அதிரடி
* அறிபுனை
* ஆவணம்
	+ பயண ஆவணப்படம்
* உளவு
* ஊமை
* கலை
* கல்வி
* கனவுருப்புனைவு
	+ உயர் கனவுருப்புனைவு
* காதல்
* காவியம்
* கிராமம்
* குடும்பம்
* நாடகம்
	+ சட்ட நாடகம்
	+ நகைச்சுவை நாடகம்
	+ வரலாற்று நாடகம்
* சமூகம்
* சாகசம்
* திகில்
* நகைச்சுவை
* பகடி
* பரபரப்பூட்டும்
* மர்மம்
* மேற்கத்திய
* வாழ்க்கை வரலாறு

 |
| கருப்பொருள் வாரியாக | 
* பயண ஆவணப்படம்
* குற்றவியல்
* தற்காப்பு
* பிணன்
* போர்
* மீநாயகன்
* மேற்கத்திய
* விளையாட்டு
* ஓரினச்சேர்க்கை

 |
| மக்கள் வாரியாக | 
* ஆபாசம்
* கருப்பு
* சிறுவர்
	+ விடலைப் பருவம்
* மகளிர்

 |
| உற்பத்தி வாரியாக | 
* முப்பரிமாணம்
* உண்மை
* இயங்குபடம்
	+ அனிமே
	+ கணினி
* கலை
* கருப்பு வெள்ளை
* மசாலா
* சுயாதீனம்
* முழு நீளம்
* குறும்படம்
* ஊமை

 |